jkorsvik/nowiki_second_scrape_merged huggingface dataset:
Christian Larrivée

Christian Larrivée (født 25. august 1982 i Gaspé i Québec) er en canadisk tidligere ishockeyspiller som forbindes med den Norske klubben Storhamar der spilte han fra 2006/07 og igjen fra 2010 til 2021. Larrivée regnes som en av tidenes spillere i Storhamar.


== Karriere ==
Christian Larrivée ble født 25. august 1982 og vokste opp i Fransktalende Gaspé i Québec og Gaspé Mustangs ble Larrivés moderklubb, der han spilte juniorhockey.
Han ble draftet av Montreal Canadiens i 2000 i 4. runde som nr. 114 i alt, men fikk aldri spille i NHL. Larrivé spilte i QMJHL for klubbene Jonquière Élites (1999-00) og Chicoutimi Saguenéens fram til 2003, deretter gikk turen til American Hockey League og Hamilton Bulldogs.
Han signerte for klubben den 31. mai 2006 og kom fra Long Beach Ice Dogs, som spilte i East Coast Hockey League (ECHL). Han har tidligere spilt for Hamilton Bulldogs (AHL) og Chicoutimi Sagueneens. Larrivée regnes som en skuddsterk spiller med bra teknikk og godt overblikk.


=== Europa ===
Larrivée kom så til Norske Storhamar Dragons og ble kåret til sluttspillets mest verdifulle spiller (MVP) i UPC-ligaen 06/07 etter å ha produsert 32 poeng på 17 kamper i hans første sesong i Storhamar Dragons.
Han valgte å signere for den danske klubben Rødovre Mighty Bulls fra København foran 2007/08 sesongen, der han ble Danskmester samme år. Han gikk dit fra Storhamar sammen med Derek Eastman og Perry Johnson. Etter en god første halvdel av sesongen, da han var på topp fire på poenglisten, ble Larrivée skadet i en kamp mot Totempo HvIK etter å ha fått en puck i hodet. Skaden, som i utgangspunktet ikke var farlig, viste seg å holde Larriveé ute noe lenger enn de 1-2 kampene som opprinnelig ble beregnet. Etter Rødovres kvartfinale-exit mot Frederikshavn fikk Larrivée kontrakt med Västerås HK.Larrivee kom så tilbake til Storhamar Dragons i 2010/11 og spilte i klubben helt fram til 2021. Han ble kåret til Mest verdifulle spilleren igjen i sluttspillet i 2014-15, da Storhamar tapte 4-3 i kamper mot Stavanger Oilers. Larrivee ble Norgesmester og seriemester sammen med Storhamar i 2018. Med 530 kamper og 551 poeng for Storhamar regnes han som en av tidenes beste spillere i klubben og fikk kallenavnet «Talismanen». Han spilte med draktnummer 23 i Storhamar.


== Referanser ==


== Eksterne lenker ==
(en) Christian Larrivée – Eurohockey.com 
(en) Christian Larrivée – Hockeydb.com 
(en) Christian Larrivée – Eliteprospects.com 
Spillerens profil på Storhamar Dragons.no
Blodgiveren

Blodgiveren er en episode fra 1972 av den norske komiserien Fleksnes, med Rolv Wesenlund i hovedrollen, som ble vist på norsk fjernsyn NRK fra 1972 til 2002.
Blodgiveren var den andre episoden som ble vist, og den hadde premiere på NRK den 29. november 1972.


== Handling ==
En gang i livet er det ethvert menneskes plikt å vise litt selvoppofrelse. Med dette prisverdige utgangspunktet går Marve til legen for å gi blod. 


== Rollebesetning i denne episode ==
Rolv Wesenlund (Marve)
Kari Simonsen (sykepleier i resepsjonen)
Ole-Jørgen Nilsen (legen)
Frimann Falck Clausen (blodgiver som sitter på venteværelse)
Elna Kimmestad (fornærmet dame på venteværelse)
Rolf Sand (blodgiver)
Eli Anne Linnestad (tredje sykepleier)
Alf Malland (andre lege ved innleggelse)
Thea Stabell (andre sykepleier)


== Bak kamera ==
Regi: Bo Hermansson
Manus: Ray Galton & Alan Simpson
Oversettelse: Morten Krogstad


== Eksterne lenker ==
(en) Blodgiveren på Internet Movie Database 
(no) Blodgiveren hos Filmfront 
(no) Blodgiveren på NRK TV
Kvittingen kraftverk

Kvittingen kraftverk er et vannkraftverk i Samnangervassdraget i Samnanger kommune i Vestland. Deler av nedslagsfeltet ligger i kommunene Kvam og Vaksdal.
Inntaksmagasinet er Svartevatnet og kraftverket utnytter en fallhøyde på 251 meter.
Svartevannet er oppdemmet med en 34 meter høy steinfyllingsdam og reguleringshøyden er mellom 619 og 580 moh. Det samles også inn vann fra magasin i Dukavatnet og andre elver i området. Vannet brukes av andre kraftstasjoner lavere i vassdraget.
Kraftverket kom i drift i 1984 og kraftstasjonen ligger i fjell.
Nedslagsfeltet er på 74 km² og tilsiget er på 234 mill. m³. Tunnelens lengde er 2850 meter.
Kraftverket har installert en francisturbin med ytelse på 48 MW. Midlere årsproduksjon er på 166 GWh.
Kraftverket eies og driftes av BKK.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Samnangervassdraget
Bugøynes

Bugøynes (finsk/kvensk: Pyke(ij)ä, nordsamisk: Buođggák) er et sted og eneste fiskevær i Sør-Varanger kommune i Finnmark. Det bor omtrent 200 personer i Bugøynes.
På et håndtegnet Finnmarkskart fra 1689 er det anført at øya «Bugge-Øe» er det ytterste sted som er bebodd av norske folk.Bygda ble befolket av finske innvandrere på 1800-tallet. Finsk er et språk som er i daglig bruk i bygda. Bugøynes kalles også gjerne Lille-Finland (Pikku-Suomi).
Bugøynes er ett av få steder som unngikk å bli nedbrent av tyske soldater da de trakk seg tilbake fra Nord-Troms og Finnmark. Stedet er derfor preget av tett trehusbebyggelse. Bugøynes kapell ble innviet i 1989.
Stedets tyske kommandant Peter Paul Flach sa før tilbaketrekningen at lokalbefolkningen ikke hadde grunn til å frykte de fremrykkende russiske soldatene. Selv ville han ikke brenne Bugøynes og gjorde det heller ikke, men kunne ikke garantere at ikke andre kunne dukke opp senere og rasere stedet. Ordrenekt var ikke risikofritt, men Flach ble i stedet forfremmet til Oberleutnant med virkning fra 1. januar 1945. I 1961 kom han tilbake til Bugøynes på besøk og ble godt mottatt av befolkningen.Da fiskebruket ble solgt på tvangsauksjon i 1989, averterte folket hele bygda til salgs i landets største aviser. Det var et rop om hjelp. I den senere tid har kongekrabben blitt en viktig ressurs for bygda, og har snudd pessimismen til optimisme.
Bygda har veiforbindelse gjennom fylkesvei 355.


== Referanser ==
Marel Baldvinsson

Marel Jóhann Baldvinsson (født 18. desember 1980)  er en islandsk fotballspiller. 
Han startet sin karriere hos islandske Breiðablik UBK, men signerte for Stabæk i år 2000 etter mislykket prøvespilling for Rosenborg. Han spilte for Stabæk i to sesonger. 
I perioden 2003 til 2006 spilte han for Lokeren, der det spilte flere islendinger. En skade gjorde imidlertid at han måtte avslutte karrieren der før kontrakten gikk ut. 
Han returnerte til Island i 2006, og kjempet seg tilbake til landslaget. Dette gjorde at også interessen for han økte på klubbnivå, og han kom til Molde i august 2006. For Molde spilte han 8 kamper i 2006-sesongen, og 17 i 2007-sesongen. 
Baldvinsson ble frigitt etter 2007-sesongen fra MFK og dro tilbake til Island.


== Referanser ==


== Eksterne lenker ==
(en) Marel Baldvinsson – Transfermarkt 
(en) Marel Baldvinsson – national-football-teams.com 
(en) Marel Baldvinsson – FBref
Pål Johnsen

Pål «Magic» Johnsen (født 17. mars 1976 i Hamar) er en norsk tidligere ishockeyspiller som spilte senter for den norske eliteserieklubben Storhamar Dragons. Han debuterte for Storhamar allerede i desember 1992 mot Hasle/Løren og spilte i klubben til etter sesongen 2000, da han dro til den svenske klubben Leksand. Samme år fikk han også Gullpucken, som er Norges gjeveste utmerkelse innen ishockey. Johnsen kom forøvrig tilbake til Storhamar i 2003-sesongen. Pål Johnsen har vært skadeforfulgt i sin karriere, men regnes likevel som en teknisk god spiller og han har også fått med seg 48 offisielle landskamper for Norge. Johnsen la opp i 2015.
I 2009 gikk han forbi Tom Erik Olsen på Storhamars adelskalender og ble dermed den spilleren som har spilt flest kamper for Hamar-klubben gjennom tidene.


== Referanser ==


== Eksterne lenker ==
(en) Pål Johnsen – Eliteprospects.com 
Spillerens profil på Storhamar Dragons.no
Grønsdal kraftverk

Grønsdal kraftverk er et vannkraftverk i Samnangervassdraget i Samnanger kommune i Vestland.
Inntaksmagasinet er Kvitingsvatn og kraftverket utnytter en fallhøyde på 165 meter. Kvitingsvatn reguleres mellom 368 og 334 moh. Kraftstasjonen forsynes via et 270 meter langt trykkrør som går opp fjellsiden bak kraftstasjonen samt tunnel fra inntaksmagasinet.
Vannet brukes av andre kraftstasjoner lavere i vassdraget.
Kraftverket kom i drift i 1948 og kraftstasjonen ligger innsprengt i fjellet med kontrollbygg i dagen.
Nedslagsfeltet er på 99 km² og tilsiget er på 311 mill. m³.
Det er installert to francisturbiner med ytelse på 35 MW. Midlere årsproduksjon er på 144 GWh.
Kraftverket eies og driftes av BKK.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Samnangervassdraget
Frøland kraftverk

Frøland kraftverk er et vannkraftverk i Samnangervassdraget i Samnanger kommune i Vestland. Frøland var det første store kraftverket som forsynte Bergen by med elektrisk strøm. Kraftverket erstattet da gass og damp som engergiforsyning. Kraftverket eies og driftes av BKK.


== Historie ==

Frøland kraftverk var Bergen Elektricitetsverks første vannkraftverk. Rettighetene til Samnangervassdraget ble kjøpt opp i 1889. 28. juni 1909 vedtok et enstemmig Bergen Bystyre utbyggingen av vassdraget. Den 16. februar 1912 startet den første turbinen, og 9. mars leverte kraftverket for første gangen strøm til Bergen. Fjernledningene gikk 35 kilometer mellom Samnanger og Bergen gikk via Aldal, Ådland, Hisdal, Trengereidfjorden til Minde stasjon og Solheim sekundærstasjon. Ved Solheim sekundærstasjon ble vekselstrømmen omformet til likestrøm, og spenningen nedtransformert fra 40 kV til byens fordelingsnett på 7,5 kV.
Frøland kraftstasjon er tegnet av arkitekt Sigurd Lunde og den monumentale, katedralaktige kraftstsjonen ble oppført i pusset mur med detaljer i huggen stein. Sigurd Lunde tegnet samtidig også Solheim sekundærstasjon i Bergen.
Frøland var fullt utbygget med 6 aggregat i 1921. I 1962 ble de aggregat 1-4 erstattet av to større aggregat, hver med en ytelse på 11,5 MVA.


== Anlegg ==
Nedslagsfeltet er på 99 km² og tilsiget er på 311 mill. m³. Inntaksmagasinet er Fiskevatn og kraftverket utnytter en fallhøyde på 151 meter. Kraftstasjonen forsynes via trykkrør som går opp fjellsiden bak kraftstasjonen samt en 1950 meter lang tunnel fra inntaksmagasinet. Vannet brukes også av en mindre kraftstasjon lavere i vassdraget - Safa-Samnanger kraftverk.
I kraftstasjonen er det i dag installert tre francisturbiner med ytelse på 23 MVA, inkludert aggregat 3 fra 1920, som har en ytelse på 6 MVA og driftes kun ved flom. Den eldste maskinen i bruk er en magnetiseringsmaskin, en likestrømsgenerator som leverer strøm til det eldste aggregatet. Aggregat 4 (opprinnelig Aggregat 6) fra 1920 er på 6 MVA ble tatt ut av drift i 1990.
Midlere årsproduksjon er på 138 GWh.


=== Rehabilitering av Frøland kraftverk ===
BKK produksjon AS har tidligere planlagt å bygge et nytt kraftverk i Aldal som skal utnytte hele fallet mellom Grønsdalsvatnet i Samnangervassdraget og Samnangerfjorden. I et middels år skulle Aldal kraftverk produsere rundt 222 GWh, noe som ville være en produksjonsøkning på 80 GWh sammenlignet med dagens. Frøland kraftverk skulle i denne planen brukes som et småkraftverk der et av de gjenværende aggregatene skulle produsere rundt 11 GWh. Dette alternativet ble skrinlagt til fordel for en oppgradering av eksisterende anlegg, bl.a. med etablering av nytt aggregat.
Rehabiliteringen var ferdig i slutten av 2018. Installert effekt er nå 24,9 MW. Årsproduksjon er på 153 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Samnangervassdraget
Energiteknikk 11-2018: 14 nye GWh uten inngrep
Søkjer konsesjon for ny vasskraft i Samnanger


== Eksterne lenker ==
«Frøland kraftverk». Kulturminnesøk. Riksantikvaren – Direktoratet for kulturminneforvaltning.
Evig din for alltid

Evig din for alltid er en episode fra 1972 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.
Evig din for alltid var den femte episoden av serien og hadde premiere på NRK den 20. desember 1972.


== Handling ==
Marve prøver å finne seg en kvinne å dele livet med. Han tar initiativ og skriver brev, men det er ikke lett å finne noen. Han reiser til slutt til Drammen for å møte en dame. 


== Rollebesetning i denne episode ==
Rolv Wesenlund (Marve)
Elsa Lystad (Kari)
Per Christensen


== Eksterne lenker ==
(en) Evig din for alltid på Internet Movie Database 
(no) Evig din for alltid hos Filmfront 
(no) Evig din for alltid på NRK TV
Ny Generasjon

Ny Generasjon elev og studentunion er en kristen ungdomsorganisasjon som ble startet i 1996 av Stephan Christiansen, med utspring i Oslo Kristne Senter. Visjonen til Ny Generasjon er at organisasjonen skal være et redskap som bringer evangeliet om Jesus Kristus til skoler og studiesteder i Norge. Hovedkontoret ligger i Oslo, daglig leder er David Haddeland.
Ny Generasjon vokste i løpet av de 10 første årene til å bli en av Norges største ungdomsorganisasjoner med 2 000 medlemmer og 100 avdelinger på landsbasis i Norge. I Norge har Ny Generasjon medlemmer fra 500 kirkesamfunn og menigheter. De fleste medlemmene kommer fra frikirker utenfor Den norske kirke.
Ny Generasjon er elev-/studentbasert. Initiativ og organisering foretas av ungdommene selv, avdelingene ved den enkelte skole og studiested arrangerer selv ukentlige bønnemøter, turer, konserter, hybelfester, foredrag, «Jesusuker» med mer.
De siste årene har Ny Generasjon spredt seg til en rekke andre land (herunder Sverige, Storbritannia, Tyskland, Russland, Estland, Tsjekkia, Finland,). Internasjonalt har Ny Generasjon aktivitet i 17 nasjoner hvor rundt 20 000 ungdommer medlem i rundt 2000 avdelinger/grupper.


== Referanser ==


== Eksterne lenker ==
http://www.nygenerasjon.no/
Magnetic Island

Magnetic Island er en 52 km² stor øy utenfor Australia. Øya har ca. 2 000 fastboende innbyggere.


== Eksterne lenker ==
Litt om Magnetic Island (en)
Straume naturreservat

Straume naturreservat ligger ved Straume i Bø kommune i Nordland. Naturreservatet omfatter Førevatnet, Saltvatnet og gruntvannsområdet Skjørisen. Området har et areal på 1 660 dekar, hvorav 260 dekar landareal. Området er vernet for å bevare de mest sentrale deler av et viktig våtmarksområde med naturlig tilhørende vegetasjon og dyreliv, særlig av hensyn til den rike og spesielle fuglefaunaen.


== Referanser ==
Visittid

«Visittid» er en episode fra 1972 av den norske komiserien Fleksnes, med Rolv Wesenlund i hovedrollen. Serien ble vist på NRK Fjernsynet fra 1972 til 2002.
«Visittid» var den fjerde episoden av Fleksnes, Episoden hadde premiere på NRK den 13. desember 1972. Dette var den første episoden hvor rollefigurene «Modern» og «Fadern» medvirket.


== Handling ==
Marve ligger på sykehus og får uventet besøk av «Modern» (spilt av Aud Schønemann) og «Fadern» (spilt av Finn Mehlum). Besøket utviklet seg slik at det var grunn til å spørre om ensomhet i noen tilfeller er å foretrekke fremfor sykebesøk.


== Rollebesetning i denne episode ==
Rolv Wesenlund (Marve)
Aud Schønemann (Magnhild, modern)
Finn Mehlum (Oskar, Fadern)
Randi Borch
Eva von Hanno
Arne Lie
Jon Skolmen
Anne-Lise Tangstad
Øyvind Øyen


== Referanser ==


== Eksterne lenker ==
(en) Visittid på Internet Movie Database 
(no) Visittid hos Filmfront 
(no) Visittid på NRK TV
Fysiske fordeler

Fysiske fordeler er en episode fra 1972 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 med repriser, sist i 2010.
Fysiske fordeler var den aller første episoden som ble vist av Fleksnes og hadde premiere på NRK den 22. november 1972.


== Handling ==
Fleksnes er helt klar over at utseendet betyr mye i livet. Det kan ha en avgjørende betydning når det gjelder fremgang med damer. Men om nesen til Fleksnes ikke er perfekt, finnes det da noen løsning?


== Rollebesetning i denne episode ==
Rolv Wesenlund (Marve)
Per Christensen
Stig Egede-Nissen
Torgils Moe
Ragnar Olasson
Gunnar Olram
Sidsel Ryen
Frøydis Armand
Inger Lise Westby
Marit Kolbræk


== Eksterne lenker ==
(en) Fysiske fordeler på Internet Movie Database 
(no) Fysiske fordeler hos Filmfront 
(no) Fysiske fordeler på NRK TV
I heisen

I heisen er en episode fra 1972 av den norske komiserien Fleksnes fataliteter, som ble vist på norsk fjernsyn NRK fra 1972 til 2002. Den var den tredje episoden av Fleksnes og hadde premiere på NRK den 6. desember 1972.


== Handling ==
En fullsatt heis stanser mellom to etasjer. Det behøver ikke være noen katastrofe, så lenge ikke en av passasjerene heter Marve Fleksnes. 
En slags nyinnspilling ble lagd av denne episoden i 1982 under tittelen Høyt henger vi.


== Rollebesetning i denne episode ==
Rolv Wesenlund (Marve Fleksnes)
Roy Bjørnstad (heisoperatør)
Knut M. Hansson (generalmajor)
Vilhelm Lund (mann)
Anne Marie Ottersen (ung dame)
Randi Nordby (dame)
Sverre Anker Ousdal (ung mann)
Ingolf Rogde (prest)
Gunnar Simenstad (lege)


== Eksterne lenker ==
(en) I heisen på Internet Movie Database 
(no) I heisen hos Filmfront 
(no) I heisen på NRK TV
Williamsburg County

Williamsburg County er et fylke i den amerikanske delstaten Sør-Carolina. Det ligger i de østlige delene av staten og det grenser mot Florence County i nord, Marion County i nordøst, Georgetown County i sørøst, Berkeley County i sørvest og mot Clarendon County i vest.
Williamsburg Countys totale areal er 2 427 km² hvorav 8 km² er vann. I 2000 hadde fylket 37 217 innbyggere og administrasjonssenteret ligger i byen Kingstree.


== Eksterne lenker ==
(en) Offisielt nettsted 
(en) Williamsburg County, South Carolina – kategori av bilder, video eller lyd på Commons
Romsdalsmarkedet

Romsdalsmarkedet (eller Romsdalsmartnan) var et av de viktigste årlige markeder i Midt-Norge. Det var i 1830 det eneste offentlige markedet i Møre og Romsdal. De nærmeste markedene ellers i landet var Lærdal, Trondheim og Lillehammer.Markedet er første gang nevnt i 1533 og betegnes da som «det største der er». Markedsplassen var på gården Devold ved Grytten i Romsdal, nå i Rauma kommune. Den besto av enkle hus og boder i tillegg til telt som ble satt opp under markedet. Markedet brant ned i begynnelsen av 1700-tallet, og ble i 1752 flyttet nærmere fjorden til Veblungsnes, men ble flyttet tilbake to år senere. Markedet ble flyttet til Veblungsnes igjen i 1820 og ble avviklet som lovpålagt institusjon i 1875.
Markedet hadde årlig tusener av besøkende fra området Øvre Gudbrandsdal, Møre og Romsdal, Sør-Trøndelag og Sogn og Fjordane. Man byttet og handlet mange forskjellige varer som husdyr, fisk, korn, trevarer, metallvarer, skinn, smykker, never, tjære og tøy. Verdien av den årlige omsetningen er anslått til mer enn verdien av 10 000 kyr. Viktigst av alle var hestehandelen, og årlig ble det omsatt 3–4 000 hester. Bønder fra Lom og Skjåk gikk over Lordalen på vei til markedet. Hans Strøm skrev i 1766 at bøndene fra indre Sunnmøre gikk over fjellet til Innfjorden og videre med båt. Fra Valldal gikk man også over fjellet og ned Isterdalen, omtrent der Trollstigen går nå. I 1891 ble det sagt at det i uminnelige tider hadde vært en gangsti mellom Valldal og Grytten over Stigfjellet slik at man med nød kunne komme seg til Veblungsnes. Et siste alternative var øst over fjelldalene til Brøste eller Verma på grensen mellom Gudbrandsdalen og Romsdalen.

I tillegg til varer kom det håndverkere som smeder, dekorasjonsmalere, fargere og treskjærere. Men folk kom også for å treffes, noe som ga inntekter til gjestgivere, brennevinshandlere og spillemenn. Det var derfor normalt med en militær vaktstyrke for å holde orden på de mange besøkende.
I 2004 produserte NRK den historiske TV-dokumentaren Vegen mot Romsdals marked.
Hiorthøy skrev i 1785 at varene ble kløvet på hest fra Romsdal til Lesja fordi veien ikke var kjørbar, alternativt ble varene kjørt med slede på vinterføre:

Fra Stuefloten i Lessøe Præstegield og til Vevlungs-Næsset i Romsdalen, og Gryttens Præstegield, er at regne 4 Mile, som kaldes Lessøe-Skoven, og Romsdals eller Biørne-Klev. Over samme Skov reise almindelig Bønderne i Gulbransdalen, samt flere Oplændinger, til det bekiendte Romsdals Marked i October Maaned, for at kiøbe Fisk, Sild og andre Suulvahrer, samt en Deel Heste, paa hvilke de med Kløver føre de kiøbte Vahrer, da de ei kan kiøre over Lessøe-Klev uden om Vinteren. En Deel legge sine Vahrer op til om Vinteren, da de beleiligere paa Føret kan afhente samme, som almindelig skeer ved Juuletider, alt efter Førets Beskaffenhed

Det tilsvarende markedet på Levanger går minst tilbake til 1500-tallet, kanskje 1400-tallet eller tidligere. Der ble det omsatt varer fra innlandet inkludert Jemtland.


== Referanser ==


== Eksterne lenker ==
Weblungsnett Historie
Devold Gård
Fossmark kraftverk

Fossmark kraftverk er et  vannkraftverk i Vaksdal kommune i Vestland.
Kraftverket ble åpnet julaften 1917 og utnytter fallet på 440 meter fra inntaksmagasin i Fossdalsvatnet. Gråsidevatnet brukes også som magasin.
Driftstunnelen er 900 meter lang. Nedslagsfeltet er på 17 km² og tilsig er på 46 millioner m³.
Installert effekt er 9 MW med en peltonturbin. Kraftverket har totalt en midlere årsproduksjon er 39 GWh.
Anlegget er eid og driftes av BKK. Kraftverket ble overtatt av BKK i 1988 og modifisert i 1989.
Kraftverket ligger på nedsiden av E16 mellom Vaksdal og Dale.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Andre vassdrag
Energiutgreiing Vaksdal kommune (arkiv)
Biovita Helsesenter

Biovita Helsesenter er en episode fra 1974 i den norske komieserien om Marve Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972-2002.


== Handling ==
Et trangt arbeidsmarked har tvunget Marve til å ta seg jobb som en slags vaktmester ved et helsesenter for overvektige. Han gjør imidlertid det beste ut av situasjonen, til de grader at det til slutt går på helsen løs.


== Rollebesetning i denne episode ==
Rolv Wesenlund (Marve Fleksnes)
Magne Bleness (lege ved helseklinikk)
Carsten Byhring (pasient ved helseklinikk)
Bonne Gauguin (pasient på helseklinikk)
Willie Hoel (pasient på helseklinikk som lukter seg frem til kjelleren)
Elsa Lystad (sykepleier på helseklinikk)
Finn Mehlum (fadern)
Aud Schønemann (modern, som underholder)
Helge Reiss (portør ved helseklinikk)
Ingolf Rogde (pasient ved helseklinikk som lukter egg og bacon)
Lasse Tomter (pasient ved helseklinikk)
Einar Wenes (mann ved arbeidsformidlingen)
Ottar Wicklund (pasient ved helseklinikk)


== Eksterne lenker ==
(en) Biovita Helsesenter på Internet Movie Database 
(no) Biovita Helsesenter hos Filmfront 
(no) Biovita Helsesenter på NRK TV
Rekommandert post

Rekommandert post er et begrep som brukes om brevpost. For rekommanderte brev gir Posten kvittering for når det innleveres. Mottakeren av brevet må legitimere seg og kvittere for brevet for å få det utlevert.
Ordningen fungerer over hele verden, og er mye brukt for forsendelse av viktige dokumenter, eller dokumenter som det er viktig å få kvittering for.


== Rekommandert post i Norge ==
Dersom et slikt brev kommer bort, gis erstatning med inntil kr 1000. Rekommanderte brev som ikke er hentet på utleveringsstedet innen to uker returneres avsender. Det sendes en påminnelse (duplikatmelding) til brevets mottaker etter sju dager.
Rekommandert post skal leveres inn til betjening på postkontoret, i Post i Butikk, eller direkte til landpostbudet.
Rekommandert post skal ikke legges i innleveringspostkasser.
Utenlands kan man ikke sende mynter, pengesedler, gull, sølv, platina, edelstener eller andre verdigjenstander. Dette gjelder også mynter og pengesedler til samlebruk. 
Leveringstid for rekommandert post er typisk én dag lenger enn A-post.


== Ny prisstruktur fra juli 2008 ==
Fra juli 2008 er det formatet som bestemmer prisen på rekommanderte brev. Det skilles mellom små (mindre enn B5), store (mindre enn B4) og maxi (større enn B4 eller tykkere enn 2CM).


== Eksterne lenker ==
Posten